**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ Μοσχάτο, 06/12/2024**

**ΔΗΜΟΣ ΜΟΣΧΑΤΟΥ – ΤΑΎΡΟΥ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ΤΕΧΝΙΚΟΣ ΑΡΩΓΟΣ ΤΗΣ ΕΠΙΤΡΟΠΉΣ**

**ΔΙΕΝΕΡΓΕΙΑΣ ΚΑΙ ΑΞΙΟΛΟΓΗΣΗΣ ΗΛΕΚΤΡΟΝΙΚΟΎ ΔΙΑΓΩΝΙΣΜΟΎ (ΑΝΩ ΤΩΝ ΟΡΊΩΝ)**

**ΓΙΑ ΤΗΝ ¨Προμήθεια πλυντηρίου κάδων¨**

**ΠΡΟΣ:**

Ευστάθιο Βελέντζα, Καρυδάκης Ευάγγελος, Τούντα Μαρία

**«Τεχνική Έκθεση Προμήθειας Πλυντηρίου Κάδων»**

Αξιότιμε συνάδελφοι μετά από αίτημα σας ζητήσατε να γίνει αποσαφήνιση και διευκρίνιση στοιχείων της υποβαλλόμενης Τεχνικής Προσφοράς στον ως άνω Διαγωνισμό σε σχέση με την αξιολόγηση στοιχείων τεχνικής φύσεως στην προσφορά του εν δυνάμει Αναδόχου . Οι απαντήσεις μου στα δύο ερωτήματά σας είναι οι εξής:

**ΕΡΩΤΗΣΗ 1**

Στο τεύχος των Τεχνικών Προδιαγραφών της οικείας Διακήρυξης και συγκεκριμένα στην περ. **β) Δεξαμενή ακάθαρτου νερού** της σελ. 58 αναφέρεται: *«Θα πρέπει να φέρει σύστημα αντεπιστροφής νερού, ανθρωποθυρίδα στο πάνω μέρος, αντιπαλινδρομικά διαφράγματα και στόμιο ταχείας εκκένωσης.»*

Αναλόγως, ο οικονομικός φορέας προσφέρει: «Φέρει αντιπαφλαστικά διαφράγματα, ανθρωποθυρίδα κατάλληλου μεγέθους με ταχύκλειστο καπάκι και προστατευτικά χείλη και βάνα εκκένωσης 3΄΄ στο κάτω μέρος για την πλήρη εκκένωση των ακάθαρτων νερών με φυσική ροή .»

**ΑΠΑΝΤΗΣΗ 1**

Το συγκεκριμένο πλυντήριο κάδων που παρουσιάζει ο προμηθευτής δεν παρέχει σύστημα αντεπιστροφής νερού διότι αποτελείται από 2 διαφορετικά κυκλώματα νερού. Ένα **κύκλωμα καθαρού νερού** από την δεξαμενή καθαρού στον θάλαμο πλύσης κάδων και ένα **κύκλωμα ακάθαρτου νερού** από το θάλαμο πλύσης κάδων στην δεξαμενή ακαθάρτου νερού και από εκεί στην έξοδο από το όχημα με την βοήθεια του στόμιου ταχείας εκκένωσης . Το σύστημα αντεπιστροφής νερού το παρέχουν πλυντήρια κάδων με ενιαίο σύστημα πλύσης κάδων, όπου υπάρχει **μόνο 1 κύκλωμα νερού** με αποτέλεσμα ο φόβος μίξης καθαρού και ακάθαρτου νερού είναι μεγάλος όταν η βαλβίδα αντεπιστροφής χαλάσει. Άρα το παραπάνω σύστημα των 2 διαφορετικών κυκλωμάτων νερού είναι και ασφαλέστερο.

Επίσης έχουμε την διαφορά ότι οι Τεχνικές Προδιαγραφές ζήτησαν αντιπαλινδρομικά διαφράγματα ενώ ο οικονομικός φορέας προσφέρει αντιπαφλαστικά διαφράγματα. Το τελικό λειτουργικό όμως είναι το ίδιο διότι για να πάψει ένας παφλασμός (ήχος) πρέπει πρώτα να πάψει μία παλινδρόμηση (κίνηση μπρος-πίσω)

**ΕΡΩΤΗΣΗ 2**

στο τεύχος των Τεχνικών Προδιαγραφών και συγκεκριμένα στην περ. **γ) Θάλαμος πλύσης κάδων** της σελ. 58 αναφέρεται:*«[….] μετά την αποστράγγιση όλα τα στερεά και ημίρρευστα κατάλοιπα να συγκεντρώνονται σε ειδική λεκάνη αποστράγγισης που πρέπει να φέρει το όχημα, η οποία θα είναι δυνατόν να εκκενωθεί κατά βούληση, με ποινή αποκλεισμού, από την καμπίνα του οδηγού.»*

Ως προς αυτό, ο διαγωνιζόμενος αναφέρει: *«Μετά την αποστράγγιση, όλα τα στερεά και ημίρρευστα κατάλοιπα συγκεντρώνονται σε ειδική λεκάνη αποστράγγισης που φέρει, για το σκοπό αυτό, ο θάλαμος πλύσης στο κάτω μέρος του, η οποία είναι δυνατόν να εκκενωθεί κατά βούληση μέσω ειδικής θύρας εκκένωσης διαστάσεων 1100 mm x 450 mm και μηχανισμού υδραυλικής λειτουργίας, μέσω χειριστηρίου, στο πίσω μέρος του θαλάμου πλύσης.»*

**ΑΠΑΝΤΗΣΗ 2**

Σύμφωνα με τα δεδομένα του αναδόχου ο χειρισμός του θαλάμου πλύσης κάδων γίνεται με μηχανισμό υδραυλικής λειτουργίας, μέσω χειριστηρίου, στο πίσω μέρος του θαλάμου πλύσης για καλύτερη ορατότητα με τους κάδους. Μπορούμε όμως πριν την παράδοση του όλου συστήματος (οχήματος – πλυντηρίου ) να γίνει κατόπιν συμφωνίας-έγκρισης με τον οικονομικό φορέα τοποθέτηση παράλληλου χειρισμού και από την θέση του οδηγού διότι τώρα συναρμολογούνται τα συστήματα ελέγχου του πλυντηρίου κάδων .

Ηλεκτρολόγος Μηχανικός

**ΣΑΡΑΤΣΗΣ ΔΗΜΗΤΡΙΟΣ**